বাংলাদেশের স্বাধীনতার চেতনার সঙ্গে উদ্বেগজনকভাবে জঙ্গিবাদের বড় ধরনের উত্থান এ সময়ে আমরা দেখেছি। এ বিষয়ে সরকার ও আইন প্রয়োগকারী সংস্থা আপাতদৃষ্টিতে সাফল্য দাবি করতে পারে। কিন্তু দীর্ঘমেয়াদি ও গভীর সমাধানের দিকনির্দেশনা দেখা যায়নি। এই সমস্যার রাজনৈতিক ঝুঁকি আছে কি না, তা–ও খতিয়ে দেখা দরকার। সরকার বলে আসছে, স্থানীয় জঙ্গিবাদের সঙ্গে বিদেশিদের সম্পর্ক নেই, আইএস নেই ইত্যাদি। কিন্তু তৃণমূল পর্যায়ে এদের যোগাযোগ সম্প্রসারিত হচ্ছে কি না, তা ভাবার অবকাশ রয়েছে।